พรรคความหวังใหม่

พรรคความหวังใหม่ (; ย่อ: ควม.) เป็นพรรคการเมืองไทย ก่อตั้งขึ้นเมื่อวันที่ 11 ตุลาคม พ.ศ. 2533 โดยพลเอก ชวลิต ยงใจยุทธ อดีตผู้บัญชาการทหารสูงสุด อดีตผู้บัญชาการทหารบก และอดีตรัฐมนตรีช่วยว่าการกระทรวงกลาโหมในรัฐบาลพลเอกชาติชาย ชุณหะวัณ พรรคความหวังใหม่ชนะการเลือกตั้งในปี พ.ศ. 2539 และจัดตั้งรัฐบาลผสมโดยมีพลเอกชวลิตเป็นนายกรัฐมนตรี การเกิดวิกฤตการณ์การเงินในเอเชีย พ.ศ. 2540 ทำให้ความเชื่อมั่นของผู้มีสิทธิเลือกตั้งที่มีต่อรัฐบาลลดน้อยลง และพลเอกชวลิตถูกบีบให้ลาออกจากตำแหน่งนายกรัฐมนตรี

ผลจากวิกฤตเศรษฐกิจ พลเอกชวลิตได้นำพรรคความหวังใหม่จัดตั้งรัฐบาลร่วมกับพรรคไทยรักไทยที่นำโดยทักษิณ ชินวัตร ซึ่งเป็นพรรคที่มี สส. มากที่สุดในสภาหลังการเลือกตั้งเมื่อวันเสาร์ที่ 6 มกราคม พ.ศ. 2544 หลังจากนั้นไม่นาน พรรคความหวังใหม่ได้รวมเข้ากับพรรคไทยรักไทย และพลเอกชวลิตได้เป็นรองนายกรัฐมนตรีในรัฐบาลของทักษิณ

 รายชื่อนายกรัฐมนตรี 

 ประวัติ 
พรรคความหวังใหม่ ก่อตั้งขึ้นเมื่อวันที่ 11 ตุลาคม พ.ศ. 2533 เป็นลำดับที่ 26/2533 ประกาศกระทรวงมหาดไทย เรื่อง จดทะเบียนพรรคการเมือง (พรรคความหวังใหม่)  ในขั้นต้นมีนายวีระ สุวรรณกุล เป็นหัวหน้าพรรคคนแรกและมีนางสาวปราณี มีอุดร เป็นเลขาธิการพรรคคนแรกต่อมาในวันที่ 16 ตุลาคม พ.ศ. 2533 ได้มีการจัดประชุมใหญ่สามัญครั้งแรกของพรรคที่ประชุมมีมติเลือก พลเอกชวลิต ยงใจยุทธ อดีต ผู้บัญชาการทหารบก และอดีต ผู้บัญชาการทหารสูงสุด เป็นหัวหน้าพรรค ประกาศกระทรวงมหาดไทย เรื่อง พรรคความหวังใหม่เปลี่ยนแปลงชื่อพรรคภาษาอังกฤษ ภาพเครื่องหมายพรรคและเปลี่ยนแปลงคณะกรรมการบริหารพรรค

พรรคความหวังใหม่ ลงเลือกตั้งครั้งแรกเมื่อวันที่ 22 มีนาคม พ.ศ. 2535 โดยมี พล.อ.ชวลิต ยงใจยุทธ เป็นหัวหน้าพรรค ร่วมด้วยนักการเมืองหลายคน เช่น นายจาตุรนต์ ฉายแสง และ นายวันมูหะมัดนอร์ มะทา มีสัญลักษณ์พรรคคือ ดอกทานตะวัน และมีคำขวัญพรรคว่า ประเทศมั่นคง ประชาชนมั่งคั่ง ได้เป็นฝ่ายค้าน และหลังจากนั้นไม่นานก็เกิด เหตุการณ์พฤษภาทมิฬ และ พรรคความหวังใหม่ เป็นหนึ่งในบรรดา 4 พรรคการเมือง ที่เรียกกันในช่วงเวลานั้นว่า พรรคเทพ ซึ่งเป็นพรรคการเมืองที่ร่วมกันคัดค้าน การขึ้นดำรงตำแหน่งนายกรัฐมนตรีของ พล.อ.สุจินดา คราประยูร

พรรคความหวังใหม่ประสบความสำเร็จในการเลือกตั้งเมื่อปลายปี พ.ศ. 2539 ได้ที่นั่ง ส.ส. จำนวน 125 ที่นั่ง โดยเฉือนชนะ พรรคประชาธิปัตย์ พรรคคู่แข่งสำคัญไปเพียง 2 ที่นั่ง ส่งผลให้ พล.อ.ชวลิต ยงใจยุทธ หัวหน้าพรรคขึ้นดำรงตำแหน่ง นายกรัฐมนตรี

พรรคความหวังใหม่ มีฐานเสียงส่วนใหญ่อยู่ในพื้นที่ชนบท โดยเฉพาะอย่างยิ่งภาคอีสาน หลังจากพล.อ.ชวลิต ได้ประกาศลาออกจากตำแหน่ง นายกรัฐมนตรี จากภาวะเศรษฐกิจที่ตกต่ำเป็นอย่างมากในปี พ.ศ. 2540 จากการประกาศลดค่าเงินบาท และทำให้ระหว่างปี พ.ศ. 2540–2544 พรรคความหวังใหม่ต้องเปลี่ยนสถานะไปเป็น พรรคฝ่ายค้าน

ใน คณะรัฐมนตรีไทย คณะที่ 53 พรรคความหวังใหม่ยังมีส่วนในการนำสมาชิกพรรคลาออกบีบให้ ชวน หลีกภัย นายกรัฐมนตรีขณะนั้นยุบสภา ซี่งต่อมาได้มีการยุบสภาในวันที่ 9 พฤศจิกายน 2543

 การยุบรวมกับพรรคไทยรักไทย 
หลังการเลือกตั้งในปี พ.ศ. 2544 ทักษิณ ชินวัตร หัวหน้าพรรคไทยรักไทยขึ้นดำรงตำแหน่งนายกรัฐมนตรี พรรคความหวังใหม่ได้เข้าร่วมรัฐบาล หลังจากนั้นไม่นาน มีการควบรวมพรรคความหวังใหม่ เข้ากับพรรคไทยรักไทยการยุบพรรคซบไทยรักไทย โดยที่สมาชิกพรรคความหวังใหม่ส่วนใหญ่ไปเข้าร่วมกับพรรคไทยรักไทยพร้อมกับ พล.อ.ชวลิต ยงใจยุทธ หัวหน้าพรรค

 พรรคความหวังใหม่ยุคหลัง พ.ศ. 2545 
นายชิงชัย มงคลธรรม และสมาชิกอีกจำนวนหนึ่ง ได้จดทะเบียนพรรคความหวังใหม่ขึ้นมาอีกครั้งเป็นลำดับที่ 6/2545 เมื่อวันที่ 7 พฤษภาคม พ.ศ. 2545 โดยมีนายโยธินทร์ เพียรภูเขา และนางสาวนันทกาล ตาลจินดา เป็นหัวหน้าพรรคและเลขาธิการพรรคคนแรกพร้อมคณะกรรมการบริหารพรรคชุดแรกอีกจำนวน 7 คนรวมเป็น 9 คน มีที่ทำการพรรคแห่งแรกอยู่ที่แขวงลาดยาว เขตจตุจักรประกาศนายทะเบียนพรรคการเมือง เรื่อง รับจดแจ้งการจัดตั้งพรรคความหวังใหม่ ปัจจุบัน พรรคความหวังใหม่ ยังคงดำเนินกิจการทางการเมืองอยู่ โดยที่มีหัวหน้าพรรคคือ นายชิงชัย มงคลธรรม โดยที่ไม่เกี่ยวข้องกับผู้บริหารพรรคชุดเดิม และได้เปลี่ยนสัญลักษณ์พรรคใหม่ ในการเลือกตั้งปี พ.ศ. 2548 ทางพรรคก็ได้ส่งผู้สมัครลงในพื้นที่อีสาน แต่ไม่ได้รับการเลือกตั้งเลยแม้ที่นั่งเดียว รวมทั้งการเลือกตั้งในปี พ.ศ. 2550 ด้วย ต่อมาในการเลือกตั้งซ่อม ส.ส. กรุงเทพมหานคร เขต 6 เมื่อเดือนกรกฎาคม พ.ศ. 2553 พรรคความหวังใหม่ได้ส่งผู้สมัครรับเลือกตั้ง คือ นายอนุสรณ์ สมอ่อน หมายเลข 3 แต่ได้รับคะแนนเพียง 684 คะแนน และ ในปี พ.ศ. 2554 พรรคความหวังใหม่ได้ส่ง นายอธิวัฒน์ บุญชาติ นักเคลื่อนไหวทางการเมือง และ พิธีกรรายการทีวี ลงสมัครรับเลือกตั้ง ในเขต 9 บุรีรัมย์

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้ส่งผู้สมัครรับเลือกตั้ง ส.ส. โดยได้รับหมายเลขประจำพรรค คือ หมายเลข 34 ซึ่งการเลือกตั้งในครั้งนี้ได้รับการสนับสนุนจากพล.อ.ชวลิต ยงใจยุทธ อดีตนายกรัฐมนตรี และอดีตหัวหน้าพรรคความหวังใหม่ เข้ามาทำหน้าที่ประธานที่ปรึกษาพรรคพล.อ.ชวลิต หวนนั่งประธานที่ปรึกษา พรรคความหวังใหม่สืบค้นวันที่ 6 มิถุนายน 2554 แต่ผลปรากฏว่าไม่ได้รับเลือกตั้งทั้งในระบบเขต และระบบบัญชีรายชื่อ

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และ พ.ศ. 2566 ได้ส่งผู้สมัครรับเลือกตั้ง แต่ไม่ได้รับเลือก

 บุคลากร 
 รายชื่อหัวหน้าพรรค 
 ลำดับ  รูป   ชื่อ  เริ่มวาระ  สิ้นสุดวาระ พรรคความหวังใหม่ (ครั้งที่ 1) 1  100px  วีระ สุวรรณกุล  11 ตุลาคม พ.ศ. 2533  16 ตุลาคม พ.ศ. 2533 2  100px  พลเอก ชวลิต ยงใจยุทธ  16 ตุลาคม พ.ศ. 2533  28 มีนาคม พ.ศ. 2545พรรคความหวังใหม่ (ครั้งที่ 2) 1  100px  โยธินทร์ เพียรภูเขา  7 พฤษภาคม พ.ศ. 2545  30 สิงหาคม พ.ศ. 2545 2  100px  ชิงชัย มงคลธรรม  7 กันยายน พ.ศ. 2545  อยู่ในวาระ

 รายชื่อเลขาธิการพรรค 
 ลำดับ  รูป   ชื่อ  เริ่มวาระ  สิ้นสุดวาระ พรรคความหวังใหม่ (ครั้งที่ 1) 1  100px  ปราณี มีอุดร  11 ตุลาคม พ.ศ. 2533  22 ธันวาคม พ.ศ. 2534 2  100px  พิศาล มูลศาสตรสาทร  22 ธันวาคม พ.ศ. 2534  9 เมษายน พ.ศ. 2538 3  100px  สุขวิช รังสิตพล  9 เมษายน พ.ศ. 2538ประกาศสำนักงานนายทะเบียนพรรคการเมือง เรื่อง พรรคความหวังใหม่เปลี่ยนแปลงคณะกรรมการบริหารพรรค  14 กุมภาพันธ์ พ.ศ. 2540 4  100px  เสนาะ เทียนทอง  14 กุมภาพันธ์ พ.ศ. 2540ประกาศสำนักงานนายทะเบียนพรรคการเมือง เรื่อง พรรคการเมืองเปลี่ยนแปลงคณะกรรมการบริหารพรรคความหวังใหม่ (จำนวน 74 ราย)  27 เมษายน พ.ศ. 2542 5  100px  จาตุรนต์ ฉายแสง  27 เมษายน พ.ศ. 2542ประกาศนายทะเบียนพรรคการเมือง เรื่อง ตอบรับการเปลี่ยนแปลงคณะกรรมการบริหารพรรคความหวังใหม่  15 พฤษภาคม พ.ศ. 2543 6  100px  วันมูหะมัดนอร์ มะทา  15 พฤษภาคม พ.ศ. 2543ประกาศนายทะเบียนพรรคการเมือง เรื่อง ตอบรับการเปลี่ยนแปลงคณะกรรมการบริหารพรรคความหวังใหม่  28 มีนาคม พ.ศ. 2545พรรคความหวังใหม่ (ครั้งที่ 2) 1  100px  นันทกาล ตาลจินดา  7 พฤษภาคม พ.ศ. 2545  30 สิงหาคม พ.ศ. 2545 2  100px  พลเอก กิตติศักดิ์ รัฐประเสริฐ  7 กันยายน พ.ศ. 2545  14 มกราคม พ.ศ. 2546 3  100px  พลตรี พีรพงษ์ สรรพพากย์พิสุทธิ์  5 เมษายน พ.ศ. 2546  10 กุมภาพันธ์ พ.ศ. 2548 4  100px  จารึก บุญไชย  12 ตุลาคม พ.ศ. 2550  20 พฤศจิกายน พ.ศ. 2561 5  100px  พุนภาล บุญ​สม  20 พฤศจิกายน พ.ศ. 2561  27 กรกฎาคม พ.ศ. 2563 6  100px  วิทยา ปราบภัย  27 กรกฎาคม พ.ศ. 2563  27 เมษายน พ.ศ. 2566 7  100px  มารุต นนทสายธาร  27 เมษายน พ.ศ. 2566  9 พฤศจิกายน พ.ศ. 2566 8  100px  ธนวัสถ์ นิลธนะพันธุ์  30 มีนาคม พ.ศ. 2568  อยู่ในวาระ

 ผลการเลือกตั้ง 
 ผลการเลือกตั้งทั่วไป 
 การเลือกตั้ง จำนวนที่นั่ง คะแนนเสียงทั้งหมด สัดส่วนคะแนนเสียง ที่นั่งเปลี่ยน สถานภาพพรรค ผู้นำเลือกตั้งมี.ค. 2535  9,980,150 22.4%  72 ฝ่ายค้าน พลเอก ชวลิต ยงใจยุทธก.ย. 2535  6,576,092 14.2%  21ร่วมรัฐบาล (2535-2537) ฝ่ายค้าน (2537-2538)2538  6,806,621 12.3%  6ร่วมรัฐบาล 2539  16,585,528 29.1%  68 พรรคจัดตั้งรัฐบาล (2539-2540) ฝ่ายค้าน (2540-2544)2544  2,008,948 7.02%  89 ร่วมรัฐบาล2548  88,951   36 ไม่ได้รับเลือกตั้ง ชิงชัย มงคลธรรม2549 การเลือกตั้งเป็นโมฆะ2550  159,117  ไม่ได้รับเลือกตั้ง2554  21,195  2557 การเลือกตั้งเป็นโมฆะ2562  9,074  ไม่ได้รับเลือกตั้ง2566  10,892  

 ผลการเลือกตั้งซ่อม 
 เขตเลือกตั้ง วันเลือกตั้ง ผู้สมัคร คะแนน ผลการเลือกตั้ง ศรีสะเกษ เขต 2 22 สิงหาคม พ.ศ. 2536 มานพ จรัสดำรงนิตย์ 52,425  ได้รับเลือกตั้ง นครพนม เขต 1 7 สิงหาคม พ.ศ. 2537 ประสงค์ บูรณ์พงศ์ 73,834  ได้รับเลือกตั้ง สุรินทร์ เขต 2 3 พฤษภาคม พ.ศ. 2539 ทศพร มูลศาสตรสาทร 111,696  ได้รับเลือกตั้ง

 การเลือกตั้งผู้ว่าราชการกรุงเทพมหานคร 
 การเลือกตั้ง ผู้สมัคร คะแนนเสียงทั้งหมด สัดส่วนคะแนนเสียง ผลการเลือกตั้ง2535 มติ ตั้งพานิช 3,685   พ่ายแพ้

 อ้างอิง 

 แหล่งข้อมูลอื่น 



ความหวังใหม่
ความหวังใหม่
หมวดหมู่:พรรคการเมืองไทยที่ยุบพรรคในปี พ.ศ. 2545
หมวดหมู่:พรรคการเมืองไทยที่ก่อตั้งในปี พ.ศ. 2545